Dvaralaukiai

Dvaralaukiai – kaimas centrinėje Pasvalio rajono savivaldybės dalyje, 3 km į šiaurės vakarus nuo Vaškų.

 Istorija 

Vienas ankstyviausių kaimo paminėjimų yra 1652 m. tribunolo sprendimo kopijoje Onos Koncevičienės (Mlečkaitės) ir jos sūnaus byloje su Kristupu Mlečka, dėl 10 valstiečių tarnybų suvienodinimo. Minimas Dvaralaukių kaimas Upytės paviete.VUB RS F8-1943. Dvaralaukiai taip pat minimi išnuomoto Palėvenės dvaro su jo kaimais Eufrozinos Mlečkaitės-Rajeckienės, Ukmergės maršalkienės, 1697–1698 m. ūkinėje apskaitoje.VUB RS F8-1527.

Dvaralaukiai minimi 1721 m. birželio 22 d. įrašas Pasvalio bažnyčios santuokų knygoje. Seniausia išlikusi Vaškų bažnyčios krikštų knyga pradėta rašyti 1748 m. Iki 1766 m. priklausė Saločių parapijai. 1766 m. spalio 20 d. buvusiai Saločių filijai (Vaškų bažnyčiai) suteiktos parapijos bažnyčios teisės. Dvaralaukių kaimas priskirtas Vaškų parapijai. XIX a. Dvaralaukių kaimas priklausė Joniškėlio didikų Karpių Nairių palivarkui.

XX a. Dvaralaukiai buvo seniūnijos centras. Kaimas sunyko XX a. antrojoje pusėje.

 Gyventojai 

 Žymūs žmonės 
 Rimantas Velykis (1955–2025) – Lietuvos ir Rokiškio rajono savivaldybės visuomenės ir politinis veikėjas.

 Šaltiniai 

Kategorija:Pasvalio rajono savivaldybės gyvenvietės